armvectores/hy_wikipedia_2023 huggingface dataset:
Վենսան Կանդելա

Վենսան Կանդելա (ֆր.՝ Vincent Candela, հոկտեմբերի 24, 1973(1973-10-24), Bédarieux), ֆրանսիացի ֆուտբոլիստ, Ֆրանսիայի հավաքականի նախկին պաշտպան։


== Նվաճումներ ==
• Աշխարհի առաջնության չեմպիոն՝ 1998
• Եվրոպայի առաջնության չեմպիոն՝ 2000 թ.
• Իտալիայի չեմպիոն՝ 2001 թ.
• Իտալիայի սուպերգավաթակիր՝ 2001 թ.


== Հրաժեշտի հանդիպում ==
2009 թ. հունիսի 5-ին Ռոմայի նախկին պաշտպան Կանդելան անցկացնում էր հրաժեշտի հանդիպում։ Իր կարիերայի լավագույն տարիներն անցկացրել է Ռոմայում, որի հետ էլ 2001 թ. նվաճել է երկրի չեմպիոնի կոչումը։ 1998 թ. Կանդելան Ֆրանսիայի հավաքականի հետ կարողացավ դառնալ աշխարհի առաջնության չեմպիոն։
Եվ այսպես 2001 թ. Ռոմայի և 1998 թ. Ֆրանսիայի կազմերը հանդիպեցին խաղադաշտում։ Տոմսերի վաճառքից ստացված ամբողջ հասույթը փոխանցվեց Աբրուցցո քաղաքում տեղի ունեցած երկրաշարժից տուժածներին։
Երկրպագուները ցնծում էին, երբ խաղադաշտում հայտնվեցին Ֆրանչեսկո Տոտտին և Զինեդին Զիդանը։
Թիմերի կազմերը
Ռոմա (2000/01) - Լուպատելլի, Կաֆու, Կանդելա, Ալդաիր, Պեպե, Նակատա, Տոմազզի, Դե Ռոսսի, Դելվեկկիո, Մոնտելլա, Տոտտի (թիմի ավագ)
Ֆրանսիա (1998) - Լամա, Դեսայի, Թյուրամ, Պիրես, Բլան, Դեշամ, Մակելելե, Դյուգարրի, Ջորկաեֆ, Լյամուշի, Զիդան (թիմի ավագ)
Հանդիպման Մրցավար - Ստեֆանո Ֆարինա։
Հանդիպումն ավարտվեց Ռոմայի ֆուտբոլիստների հաղթանակով՝ 5։ 3։ Ռոմայի կազմում գոլեր հեղինակեցին Մոնտելլան (2), Դելվեկկիոն, Տոմազզին, Դի Ֆրանչեսկոն։ Ֆրանսիացիների կազմում աչքի ընկան Ջորկաեֆը, Լյամուշին, Դյուգարրին։


== Հղումներ ==
• Վենսան Կանդելան www.burndenaces.co.uk կայքում


== Ծանոթագրություններ ==
Տիտովո (այլ կիրառումներ)

Տիտովո, կարող է վերաբերել՝

Տիտովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Տիտովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Տիտովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Աբազինկա (այլ կիրառումներ)

Աբազինկա եզրը կարող է վերաբերել․

Աբազինկա - գյուղ Ռուսաստանի Դաշնության Կրասնոդարի երկրամասի Մեծ Սոչի Ադլերի շրջանում։
Աբազինկա (Պշեխայի վտակ) - գետ Ռուսաստանում, հոսում է Կրասնոդարի երկրամասում և Բելորեչենսկի շրջանում։
Արթուր Խաչիյան

Արթուր Շահենի Խաչիյան (1961 սեպտեմբերի 5, Վարանդա - 1993 հունիսի 23, Հախուլլու), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1961 թվականի սեպտեմբերի 5-ին Վարանդա քաղաքում։ Ավարտել է տեղի միջնակարգ դպրոցը։
Ծառայել է նախկին Խորհրդային բանակում։ 1988 թվականին տեղափոխվել է Ստեփանակերտ, իսկ հետո՝ Հախուլլու։ Անդամագրվել է Արցախյան պայքարին և մասնակցել մի շարք մարտերի։
Զոհվել է 1993 թվականի հունիսի 23-ին Հախուլլու գյուղում։ Ամուսնացած էր, ունի երեք երեխա։ Հանգչում է Հախուլլուի գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Հաջիդիմովո (այլ կիրառումներ)

Հաջիդիմովո կարող է վերաբերվել.

Հաջիդիմովո, քաղաք Բուլղարիայի Բլագոևգրադի մարզի համանուն համայնքում։
Հաջիդիմովո, համայնք Բուլղարիայի Բլագոևգրադի մարզում։
Աստերոիդների ցանկ (248601-248700)

Աստերոիդների ցանկ (248501-248600)  • Աստերոիդների ցանկ  • Աստերոիդների ցանկ (248701-248800)
 Աստերոիդների ցանկ (248501-248600)  • Աստերոիդների ցանկ  • Աստերոիդների ցանկ (248701-248800)
Կիկսովա

Կիկսովա (էստ․՝ Kiksova), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շշի խցան

Շշի խցան, որոշակի ձև ունեցող որևէ նյութից կտոր, որը կիրառվում է շշերի փակման համար։ Շշերը խցաններով փակվում են պարունակությունը թթվեցումից, միկրոօրգանիզմներով վարակումից, թափելուց պաշտպանելու նպատակով, տեղափոխման և պահպանման հարմարության համար։ 


== Պատրաստման տեխնոլոգիա ==
Խցանները հիմնականում պատրաստվում են հետևյալ նյութերից՝ խցանափայտ (կեղևային խցաններ, որոնք պինդ նստում են շշի վզիկում), մետաղ (գարեջրի շշերի և զովացուցիչ ըմպելիքների շշերի խցաններ, ետ պտուտակելով հանովի խցաններ թունդ խմիչքների և լիկյորների շշերի համար), պլաստմասսա (գազավորված ըմպելիքների շշերի ետ պտուտակելով հանովի խցաններ, «պորտվեյնի շշի» խցաններ, շամպայնի խցաններ), փայլաթիթեղ (օղու շշեր, բժշկական պատրաստուկներ), ռեզին (բժշկական պատրաստուկներ), ապակի (դեկորատիվ շշեր, բժշկական պատրաստուկներ)։
Արդյունաբերության մեջ արտադրանքի խցանման համար կիրառվում են հատուկ մեքենաներ՝ խցանիչներ։ Դրանք լինում են տարեր տեսակների և կառուցվածքների՝ կախված օգտագործվող խցանների և արդյունաբերության տեսակից։


== Ծանոթագրություններ ==


== Արտաքին հղումներ ==

10 августа 1889 года Дэн Райлэндс из Йоркшира запатентовал бутылку, закрывающуюся пробкой с винтовой нарезкой(չաշխատող հղում)
Современные виды пробок для укупорки вина
Корковые пробки против винтовых: какое же вино вкуснее? // steaklovers.menu
(2529) Ռոքվել Քենտ

(2529) Ռոքվել Քենտ (անգլ.՝ Rockwell Kent), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 21-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,534129 ա. մ., առավելագույնը մոտենում է 2,2926 ա. մ. հեռավորության վրա և հեռանում 2,7757 ա. մ.։ Արեգակի շուրջ մեկ ամբողջական պտույտ է կատարում 1473,47 երկրային օրվա ընթացքում, իր ուղեծրով շարժվելով միջինում 0,244321 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2529) Ռոքվել Քենտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իոսիպովցի (գյուղ, Բելոգորսկի շրջան)

Անվան այլ կիրառումների համար տե՛ս՝ ԻոսիպովցիԻոսիպովցի (ուկրաիներեն՝ Йосипівці), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Իոսիպովցի գյուղում բնակվում էր 316 մարդ։ Բնակավայրը զբաղեցնում է 0,123 կմ² տարածք։ Բնակչության խտությունը կազմում էր 2569,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տափ (Խութ-Բռնաշենի գավառ)

Անվան այլ կիրառումների համար տե՛ս՝ Տափ (այլ կիրառումներ)Տափ, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։


== Բնակչություն ==
XIX դարում ուներ 100 տուն հայ և քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պիցունդա

Պիցունդա (վրաց.՝ ბიჭვინთა, աբխ.՝ Пиҵунда, Բիճվինթա), քաղաք (մինչև 2007 հունիսի 10 քաղաքատիպ ավան) Աբխազիայում, մերձծովային կլիմայական առողջարան Սև ծովի համանուն հրվանդանում, 25 կմ հարավ Գագրայից։


== Բնակչություն ==
Համաձայն 2011 թվականին անցկացված մարդահամարի, Պիցունդա քաղաքի բնակչության քանակը կազմում է 4198 մարդ, որից 2465 մարդ՝ աբխազներ, (58,7 %), 1144 մարդ՝ ռուսներ (27,3 %), 180 մարդ՝ հայեր (4,3 %), 135 մարդ՝ վրացիներ (3,2 %), 93 մարդ՝ ուկրաինացիներ (2,2 %), 181 մարդ՝ օսեր, հույներ և այլ ազգեր (4,3 %)։


== Տես նաև ==
Գագրայի շրջան


== Ծանոթագրություններ ==
Կատարինա Իվանովսկա

Կատարինա Իվանովսկա (մակեդոներեն՝ Катарина Ивановска, օգոստոսի 18, 1988(1988-08-18), Սկոպիե, Մակեդոնիայի Սոցիալիստական Հանրապետություն, ՀՍՖՀ), մակեդոնացի մոդել, դերասանուհի։


== Գործունեություն ==
Կատարինա Իվանովսկան մոդելային կարիերան սկսել է 2004 թվականին` հայտնվելով Միլանի Fashion Week-ում, Մակեդոնիայում Look Models International-ում հաղթանակ տանելուց հետո։ 2004 թվականի դեկտեմբերին Իվանովսկան հայտնվել է Elle ամսագրում, ինչպես նաև Citizen K, Stiletto, իտալական և ռուսական Vogue ամսագրերում, Diva  և Maxima ամսագրերի շապիկներին և Dolce & Gabbana-ի 2006 թվականի գովազդներում։ Համարվում է մակեդոնացի հաջողակ մոդելներից։ 2010 թվականին հայտնվել է սերբիական Elle ամսագրում, 2011 թվականին պայմանագիր է ստորագրել Victoria's Secret ապրանքանիշի հետ։
2011 թվականին խաղացել է առաջին դերը մակեդոնական Երկրորդ համաշխարհային պատերազմի մասին «Երրորդ կես» ֆիլմում` մարմնավորելով երիտասարդ հրեա աղջնակի` Ռեբեկայի դերը։


== Տվյալներ ==
Հասակը` 180 սմ
Կուրծքը` 84 սմ
Մեջքը` 58,5 սմ
Կոնքը` 89 սմ
Մազերը` մուգ շագանակագույն
Աչքերը` կանաչ
Հագուստի չափսը` 36
Կոշիկի համարը` 41


== Ծանոթագրություններ ==


== Արտաքին հղումներ ==
Katarina Ivanovska at the Fashion Model Directory
Katarina Ivanovska profile at NYmag.com
Մայդան-Լիպնենսկի

Մայդան-Լիպնենսկի (ուկրաիներեն՝ Майдан-Липненський), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Մայդան-Լիպնենսկի գյուղում բնակվում էր 335 մարդ։ Բնակավայրը զբաղեցնում է 0,48 կմ² տարածք։ Բնակչության խտությունը կազմում էր 697,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Բուասիեռ (Կալվադոսի գավառ)

Լա Բուասիեռ (ֆր.՝ La Boissière), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 163 մարդ, բնակչության խտությունը` 80.69 մարդ/կմ²։ Բնակավայրը զբաղեցնում է 2.02 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 37 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 127 աշխատունակ (15-64 տարեկան)  բնակիչ, որոնցից ակտիվ էին 104-ը, իսկ ոչ ակտիվները` 23։ Ակտիվության ցուցանիշը կազմում է 81,9 %։ 104 աշխատունակ մարդկանցից աշխատել է 101 անձ (54 տղամարդ և 47 կին)։ Գործազուրկ են եղել 3 անձ (2 տղամարդ և 1 կին)։ 23 անաշխատունակներից 12-ը եղել են աշակերտներ կամ ուսանողներ, 4-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փարսբերգ

Փարսբերգ (գերմ.՝ Parsberg), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 6583 մարդ (2010 թվականի դեկտեմբերի 31-ի տվյալներով)։ Տարածքը 57,00 կմ² է։ Պաշտոնական կոդը՝ 09 3 73 151։
Քաղաքում է գտնվում Փարսբերգ ամրոցը։
Քաղաքը բաժանված է 8 քաղաքային թաղամասերի։


== Ծանոթագրություններ ==


== Արտաքին հղումներ ==
Պաշտոնական կայք
Պառիիսի

Պառիիսի (էստ․՝ Pariisi), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռեպինո (գյուղ, Բախչիսարայի շրջան)

Ռեպինո (ուկրաիներեն՝ Рєпіне, Ղրիմի թաթարերեն՝ Büyük Yaşlav), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Բիյուկ-Յաշլավ։
2001 թվականի տվյալներով Ռեպինո գյուղում բնակվում էր 197 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլայ Բաուման

Նիկոլայ Էռնեստովիչ Բաուման (մայիսի 17 (29), 1873, 16/5, Musa Cälil Street, 1-ին ոստիկանական տեղամաս, Կազան, Ռուսական կայսրություն - հոկտեմբերի 31, 1905(1905-10-31), Մոսկվա, Ռուսական կայսրություն), ռուս քաղաքական գործիչ, Բոլշևիկյան կուսակցության անդամ, ցարիզմի դեմ պայքարի կարկառուն ներկայացուցիչներից մեկը։


== Կենսագրություն ==
Ծնվել է ատաղձագործական արտադրամասի տիրոջ ընտանիքում։ Հաճախել է Կազանի միջնակարգ դպրոցներից մեկը, սակայն ունենալով բազում խնդիրներ դպրոցի անձնակազմի հետ 7-րդ դասարանում լքել է ուսուցումը։ 1891-1895 թթ․ ընդունվել և սովորել է Կազանի անասնաբուժական ինստիտուտ, որը ավելի ուշ ստացել է Նիկոլայ Բաումանի անունը։ Հենց այդ տարիներից էլ սկսած Բաումանը սկսել է հետաքրքրվել ցարիզմի դեմ պայքարով։ Ստեղծել է բազում գաղտնի խմբակներ, բանվորներին ծանոթացնում Մարքսի ուսմունքին։ Ավելի ներգրավվելով պայքարին, ստանձնում է Մոսկվայի հեղափոխականների ղեկավարի պաշտոնը։ Իր գործունեության ընթացքում բազում անգամներ նետվել է բանտ՝ ենթարկվելով բազում հալածանքների իշխանությունների կողմից։ Սակայն, այդ ամենի հետ մեկտեղ շարունակել է պայքարը հանուն Լենինի։ Կյանքի ընթացքում փոխել է իր անունը բազմաթիվ անգամներ՝ աննկատ մնալու համար իշխանություններից։ Նա հայտնի է եղել Գրաչ, Եվգրաֆիչ, Վիկտոր, Սորոկին և այլ անուններով։ Մինչդեռ շատ քչերին էր հայտնի նրա իրական անուն ազգանունը։


== Մահը ==
1905 թ․ դուրս պրծնելով 16-ամսյա բանտարկությունից Բաումանը նորից ստանձնեց գլխավոր հեղափոխականներից մեկի տեղը։ Հոկտեմբերին, երբ ընթանում էր հեղափոխության ամենաթեժ հատվածը, նա դրոշը ձեռքին ընթանում էր բազմահազարանոց շարասյան առջևից՝ հեղափոխականներին Տագանյան բանտից ազատելու նպատակով։ Սակայն ճանապարհին ոստիկաններից մեկը ուժեղ հարված է հասցնում վերջինիս գլխին՝ պատճառելով անդառնալի հետևանքներ։ Հոկտեմբերի 18-ին Բաումանը վախճանվում է։
Թաղվել է հոկտեմբերի 20-ին Մոսկվայում։ Այդ օրը բազմահազարանոց մարդիկ եկել էին հարգելու քաղաքական գործչի հիշատակը, ում անունը մինչը հիմա հիշում են շատ-շատերը։ Նրա անունով են կոչվում Մոսկվայի և այլ քաղաքների մի շարք փողոցներ, շրջաններ, բուհեր։


== Ծանոթագրություններ ==


== Աղբյուրներ ==
Бауман Н. Э. Сборник статей, воспоминаний и документов. — М.: Московский рабочий, 1937. — 143 էջ;
Долгий В. Г. Книга о счастливом человеке: Повесть о Николае Баумане. — М.: Политиздат, 1970. — 448 էջ;
Дерзновение / Д. Валовой, М. Валовая, Г. Лапшина. — М.: Мол. гвардия, 1989. — 320 ,274—284 էջեր;
Ով է ինչ է հանրագիտարան։
Ժոզեֆ Մերտինե

Ժոզեֆ Մերտինե (1868, Թոքաթ - 1895), հայ բժիշկ։


== Կենսագրություն ==
Ծնվել է հավանաբար 1868 թվականին Սե­բաս­տի­ա­յի նա­հան­գի Եվդոկիա քաղաքում՝ կաթոլիկ հա­յի ընտանիքում։ Հայրը եղել է առանց վկայականի բժիշկ։ Նախնական կրթությունն ստացել է ծննդավայրում։ 1893 թվականին ավարտել է Բեյ­րութի Սեն Ժո­զեֆ ֆրան­սի­ա­կան համալսարանի բժշկական ֆակուլտետը։ ­Եվդոկիայում բժիշկ է աշխատել։ Յոթ զավակ է ունեցել։ 1895 թվականին Օսմանյան կայսրությունում հայերի զանգվածային ձերբակալություններ էին կատարվում։ Հնչակյան կուսակցության անդամների մեծ մասը բանտարկվել էր։ Այդ հարցում մեծ դեր էին կատարել երկու հայ մատնիչներ՝ հայ-կաթոլիկ բժիշկ Մերտինեն և Ղազըլին Թոփալը, որոնք լինելով հնչակյան կուսակցության անդամներ՝ ներքին գաղտնիքները կառավարությանն էին հայտնել։ Հնչակյանները խիստ հսկողություն սահմանելով իրենց կուսակիցների վրա, պարզել էին, որ բժիշկը գիշերը մի թուրք բեյի տուն է գնացել և գաղտնիքներ հայտնել։ Համոզվելով նրա դավաճանության մեջ, հնչակյանները որոշել են իրենց անդամներից Ավետիս Իփեքյանին («Մե­տաքս») ուղարկել հայ կաթոլիկների առաջնորդի փոխանորդ Ներսես ծայրագույն վարդապետ Կարոյեանի մոտ, որպեսզի վերջինս խրատի բժշկին դադարեցնելու դավաճանությունը։ Սակայն Ներսես վարդապետը, վախենալով, հրաժարվում է այդ գործին խառնվելուց։ Դրանից հետո հնչակյանները որոշում են կայացրել սպանել դավաճանին։ 1895 թվականի մի օր, երեկոյան ժամը 5-6-ի սահմաններում, թուրքի հագուստներով ծպտված հայ կաթոլիկ Տիգրան Գույումճյանը, Դեորթ Քեոչե Նազարը և գեղացի Գրիգորը Լևոն Մելքոնյանի ղեկավարությամբ դաշունահարելով սպանել են մատնիչ և դավաճան, մոտ 27 տարեկան բժշկին։ Որդին՝ բժիշկ Վիկտոր Մերտինենը, 1900 թվականին ավարտել է Բեյրութի Սեն Ժոզեֆ Ֆրանսիական համալսարանի բժշկական ֆակուլտետը և մինչև 1915 թվական, Եվդոկիայում բժիշկ է աշխատել։ 1915 թվականին քաղաքի բնակչության տեղահանության ժամանակ, հոր նման մի դժխեմ դեր է կատարել (ըստ Օտյան քահանայի տեղեկության)։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Ալպօյաճեան Արշակ, Պատմութիւն Եւդոկիոյհայոց, Գահիրէ, 1952։
Յարման Արսեն, Հայերը օսմանյան առողջապա հության ծառայության մեջ և պատմություն սուրբ Փրկիչ հայոց հիվանդանոցի (թուր քերեն), Ստամբուլ, 2001։
Հնէաբանություն

Հնէաբանություն, գիտություն երկրաբանական ժամանակաշրջանների օրգանական աշխարհի, դրա զարգացման օրինաչափությունների մասին՝ կապված երկրի զարգացման պատմության հետ։ Հնէաբանությունն ուսումնասիրում է ապարաշերտերի մեջ պահպանված օրգանիզմների բրածոները և դրանց կենսագործունեության հետքերը։ Ըստ հետազոտման առարկայի հնէաբանությունը կենսաբանական գիտություն է՝ սերտորեն կապված երկրաբանական գիտությունների հետ (կենսաշերտագրություն, երկրաբանություն, լիթոլոգիա)։ Հնէաբանության տվյալների վրա են հիմնված ապարների հարաբերական հասակի որոշման կենսաշերտագրական մեթոդը, երկրաբանական պատմության պարբերացումը, մասամբ՝ անցյալ ֆիզիկաաշխարհագրական պայմանների պատկերի վերականգնումը։ Հնէաբանությունը բաղկացած է հնակենդանաբանություն և հնաբուսաբանություն բաժիններից։ ՀՀ տարածքը կազմող տարբեր հասակի ապարաշերտերը պարփակում են բազմատեսակ ու բազմաթիվ բրածոներ (ֆորամինիֆերներ, բուստեր, օստրակոդներ, ուսոտանիներ, փորոտանիներ, երկփեղկանիներ, գլխոտանիներ, փշամորթներ, կաթնասուններ, ծաղկավոր բույսեր)։ ՀՀ տարածքի մինչքեմբրիի ապարներում բրածոներ չեն հայտնաբերվել։ Հայկական լեռնաշխարհին վերաբերող առաջին հնէաբանական տեղեկությունները տրված են Հ. Աբիխի, Վ. Մյոլերի, Կ. Ռեդլիխի, Ա. Ղուկասովի, Պ. Բոնեի աշխատություններում (XIX դարի 2-րդ կես)։ ՀՀ տարածքում հնէաբանական ուսումնասիրություններով զբաղվել են Բ. Մեֆերտը, Վ. Ռենգարտենը, Գ. Կրիմհոլցը, Մ. Աբրահամյանը, Ա. Գաբրիելյանը, Ն. Ազարյանը, Ա. Աթաբեկյանը, Ս. Մեժլումյանը և ուրիշներ (բրածո կենդանիներ), Ա. Թախտաջյանը, Ս. Կրիշտոֆովիչը և ուրիշներ (բրածո բույսեր)։ Հանրապետության հնէաբանական (հնակենդաբանական) ուսումնասիրությունների արդյունքներն ամփոփված են «ՀԽՍՀ բրածո ֆաունայի ատլաս» մենագրությունում (ռուսերեն, 1974)։ Հնէաբանական գիտական աշխատանքներ տարվում են ՀՀ ԳԱԱ երկրաբանական գիտությունների ինստիտուտում, ԵՊՀ-ում, ՀՀ բնապահպանության նախարարության երկրաբանական վարչությունում։
Երջանիկ Աբգարյան

Երջանիկ Ավետիսի Աբգարյան (փետրվարի 8, 1940(1940-02-08), Արգել, Աշտարակի շրջան, Հայկական ԽՍՀ, ԽՍՀՄ - մայիսի 7, 2020(2020-05-07)), հայտնի քաղաքական և պետական գործիչ, գիտնական, ազատամարտիկ։


== Կենսագրություն ==
Երջանիկ Աբգարյանը ծնվել է 1940 թվականի փետրվարի 8-ին, Աշտարակի շրջանի Արգել գյուղում։ Հայրը՝ Ավետիք Աբգարյանը զոհվել է Երկրորդ համաշխարհային պատերազմում՝ 1943 թվականին «Մալայա Զեմլյայում»։ 1958-1963 թվականներին որպես խառատ աշխատել է Երևանի կաբելի և սարքաշինության գործարաններում։ 1963-1968 թվականներին սովորել և ավարտել է Երևանի պետական համալսարանի արևելագիտության ֆակուլտետի արաբագիտական բաժինը։ 1968-1970 թվականներին ծառայել է խորհրդային բանակում՝ Ղրղզստանում տեղակայված ռազմական օդային բազայում որպես արաբերենի ռազմական թարգմանիչ։ 1970-1990 թվականներին աշխատել է ՀԽՍՀ ԳԱ արևելագիտության ինստիտուտում որպես գիտաշխատող։ Այդ ընթացքում, 1971-1972 թվականներին աշխատել է նաև Հարավային Եմենի Ադեն մայրաքաղաքում որպես խորհրդային ընկերություններից մեկի թարգմանիչ։
Երջանիկ Աբգարյանը եղել է Ղարաբաղյան շարժման ակունքներում։ Դեռ 1987 թվականին Լեռնային Ղարաբաղի հարցով ծավալված ընդհանուր ստորագրահավաքի կազմակերպիչներից ու իրականացնողներից էր։ 1988 թվականին Շարժման սկզբից ղեկավարում էր Հայաստանի Գիտությունների ակադեմիայի Արևելագիտության ինստիտուտի «Ղարաբաղ» ենթակոմիտեն, ապա համակարգում էր ԳԱ գիտական ինստիտուտների «Ղարաբաղ» ենթակոմիտեների աշխատանքը։ 1988 թվականի հոկտեմբերից Դավիթ Շահնազարյանի, Ավետիք Իշխանյանի, Արշակ Սադոյանի, Ալբերտ Բաղդասարյանի, Սմբատ Հակոբյանի հետ միասին ընդգրկվել է գաղտնի «Ղարաբաղ» կոմիտեի կազմում։ Գաղտնի այս կոմիտեն հաջողությամբ ղեկավարեց Ղարաբաղյան շարժումը մինչև 1989 թվականի մայիս՝ հիմնական «Ղարաբաղ» կոմիտեի կալանքի տակ գտնված 6 ամիսների ընթացքում։
1990-1995 թվականներին եղել է Գերագույն խորհրդի պատգամավոր, Հայոց համազգային շարժում կուսակցության անդամ։ 1990-1991 թվականներին եղել է Գետաշենի ենթաշրջանի և Շահումյանի շրջանի ՀՀՇ ջոկատների գործողությունների համակարգող։ Մասնակցել է Արցախյան ազատամարտին, մասնավորապես, Էրքեջ և Մանաշիդ գյուղերի ինքնապաշտպանական գործողություններին։  1992-1997 թվականներին աշխատել է ՀՀ Մաքսային վարչության պետ։ Ստեղծել է անկախ Հայաստանի մաքսային համակարգը, հեղինակել հանրապետության մաքսային օրենսդրությունը։ 1995-1999 թվականներին` ՀՀ ԱԺ պատգամավոր, Հայոց համազգային շարժում կուսակցության վարչության անդամ, Հայ ազգային կոնգրես կուսակցության վարչության անդամ։ «Արմատ» ժողովրդավարության և քաղաքացիական հասարակության զարգացման կենտրոն հ/կ-ի հիմնադիր անդամներից է։


== Մեջբերումներ Երջանիկ Աբգարյանից ==


== Մենագրություններ ==
Եգիպտոսի 50-ական թվականների հողային ռեֆորմը։
«Մուսուլման եղբայրների» շարժումն ու գաղափարախոսությունը։


== Ծանոթագրություններ ==
Առագաստ (հանդես)

Առագաստ, գրական֊գեղարվեստական, հասարակական, հրապարակախոսական հանդես֊տարեգիրք։ Լույս է տեսնում 2004 թվականից Մոսկվայում։ Հրատարակիչ՝ Գ․ Տեր֊Գաբրիելյանց, խմբագիր՝ Լևոն Հովսեփյան։


== Բաժիններ ==
Մշտական խորագրերն են՝«Նախաձեռնություններ», «Տպավորություններ», «Հիշողություններ», «Անոնսներ», «Թարգմանություններ», «Հայ արվեստագետներ», «Նոր գրքեր», «Մշակույթ», «Երկխոսություն» և այլն։


== Ծանոթագրություններ ==
Կոսովոյի գիտության և արվեստի ակադեմիա

Կոսովոյի գիտության և արվեստի ակադեմիա  (ալբ․՝ Akademia e Shkencave e Arteve e Kosovës, լատ.՝ Academia Scientiarum et Artium Kosoviensis), ազգային ակադեմիա Կոսովոյում։


== Պատմություն ==
Կոսովոյի գիտության և արվեստի ակադեմիան հիմնադրվել է 1975 թվականի դեկտեմբերի 20-ին Կոսովոյի պառլամենտի որոշմամբ։ Ակադեմիայի առաջին ռեկտորն է եղել Էսադ Մեկուլին, ով Հարավսլավիայում համարվել է ժամանակակից ալբանական բանաստեղծության հիմնադիրը։ Ակադեմիան ունի չորս բաժիններ` լեզվաբանության և գրականության, սոցիալական գիտությունների, բնագիտության և արվեստի բաժիններ։


== Անդամներ ==

Ակադեմիան ունի 24 հիմնական և  11 թղթակից անդամներ։ Ակադեմիայի նախագահն է Հիվզի Իսլամին, փոխնախագահը` Պայազիտ Նաշին, գլխավոր քարտուղարը` Իսուֆ Կրասնիքին։ Ակադեմիայի բաժինները ղեկավարում են Էքրեմ Բաշան, Յուսուֆ Բայրակթարին, Ֆեյզուլա Կրասնիկին, Լուա Մուլիքին։ Ակադեմիայի պատվավոր անդամներից են ալբանա-ամերիկացի Նոբելյան մրցանակակիր Ֆերիդ Մուրադը և Մայր Թերեզան։


== Ծանոթագրություններ ==
Սկորցե

Սկորցե  (իտալերեն՝ Scorzè ), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 18944 մարդ։ Խտությունը կազմում է 574 մարդ/կմ²։ Տարածքը գրավում է 33 կմ²։ Փոստային ինդեքս՝ 30037։ Հեռախոսային կոդ՝ 041։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 041 5848211
Էլեկտրոնային փոստ՝ info@comunescorze.it
Պաշտոնական կայք՝ http://www.comune.scorze.ve.it


== Արտաքին հղումներ ==
Պաշտոնական կայք
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նոստե

Նոստե (վրաց.՝ ნოსტე), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 920 մետր բարձրության վրա։ Շրջկենտրոն Կասպից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 254 մարդ։


== Ծանոթագրություններ ==
Նորայր Ակոպով

Նորայր Զավենի Ակոպով (հունվարի 22, 1949(1949-01-22), Բաքու, Ադրբեջանական ԽՍՀ, ԽՍՀՄ), հայ ֆիզիկոս-տեսաբան, ֆիզիկամաթեմատիկական գիտությունների դոկտոր (1978)։


== Կենսագրություն ==
Ծնվել է Բաքվում։ 1971 թվականին ավարտել է Երևանի պետական համալսարանը։ 1979 թվականից աշխատում է Երևանի ֆիզիկայի ինստիտուտում (2002 թվականից՝ գլխավոր գիտաշխատող)։
Աշխատանքները վերաբերում են բարձր էներգիայի ֆիզիկային, հաշվողական ֆիզիկայի խնդիրներին, Մոնտե Կառլոյի վիճակագրական եղանակների կիրառման ժամանակակից փորձարկումների մոդելավորմանը, նուկլոնի սպինային կառուցվածքի ֆունկցիայի և Գերասիմ-Դրել-Քերնի գումարումների ընդհանրացված օրենքի ուսումնասիրմանը՝ «Հերմես» կենտրոնի փորձնական տվյալների հիման վրա։
1987 թվականից մասնակցում է միջազգային գիտական համագործակցությունների (ՑԵՌՆ՝ Շվեյցարիա, ԴԵԶԻ՝ Գերմանիա), Երևանի ֆիզիկայի ինստիտուտի խմբի գիտական ղեկավար՝ «Հերմես» ժամանակակից փորձարկումների «Հերա» արագացուցիչում (Համբուրգ, Գերմանիա)։


== Աղբյուրներ ==
Օլգա Ուլյանովա

Օլգա Իլյինիչնա Ուլյանովա (ռուս.՝ Ольга Ильинична Ульянова, նոյեմբերի 4 (16), 1871, Ուլյանովսկ, Ռուսական կայսրություն - մայիսի 8 (20), 1891, Սանկտ Պետերբուրգ, Ռուսական կայսրություն), Վլադիմիր Իլյիչ Լենինի (Ուլյանով) քույրը։


== Կենսագրություն ==

Օլգա Ուլյանովան ծնվել է 1871 թվականի նոյեմբերի 4-ին (16), եղել է հինգերորդ երեխան Իլյա Նիկոլաևիչի և Մարիա Ալեքսանդրովնա Ուլյանովների ընտանիքում։ Ենթադրվում է, որ հենց Օլգան է, ով մանկության տարիներին ամենամոտն է եղել ավագ եղբոր՝ Վլադիմիրի հետ։
1883-1887 թվականներին սովորել է Սիմբիրսկում՝ Մարիինյան կանանց գիմնազիայում, ինչպես իր ավագ քույրը՝ Աննան։ Գիմնազիան ղեկավարել է Ֆեոդոր Կերենսկին, ով միաժամանակ համարվել է Սիմբիրսկի արական դասական գիմնազիայի տնօրենը, որտեղ սովորել է Վլադիմիրը։ Չնայած գիմնազիայի հաջող ավարտին (ոսկե մեդալով), Սամարայում, որտեղ 1889 թվականից ապրել է Ուլյանովների ընտանիքը, նրան մերժել են ուսուցչի պաշտոնը, քանի որ նա 1887 թվականին մահապատժի ենթարկված պետական հանցագործ Ալեքսանդր Ուլյանովի քույրն է եղել։
Օլգան «հասունության վկայական» ստացել է 1890 թվականի ապրիլին և 1890 թվականի աշնանն ընդունվել է Սանկտ Պետերբուրգի կանանց բարձրագույն (Բեստուժևի) դասընթացներ, որտեղ սովորել է ֆիզիկամաթեմատիկական բաժնում։ Նկարել է, տիրապետել է անգլերեն, գերմաներեն, ֆրանսերեն, շվեդերեն լեզուներին, սովորել է նաև լատիներեն և իտալերեն։ Երազել է բժիշկ դառնալ։

Վեց ամիս սովորելուց հետո Օլգա Ուլյանովան հիվանդացել է որովայնային տիֆով և մահացել Ալեքսանդրովսկի քաղաքային հիվանդանոցում։
Մահացել է իր կյանքի 20-րդ տարում՝ 1891 թվականի մայիսի 8-ին (20), ճիշտ իր ավագ եղբոր մահապատժի 4-րդ տարելիցի օրը։ Թաղված է Սանկտ Պետերբուրգում՝ Վոլկովսկոե գերեզմանատան Լիտերատորսկիե մոստիկում։


== Հիշատակ ==
1969 թվականին ՌԽՖՍՀ Նախարարների խորհրդի հրամանագրով թիվ 3 միջնակարգ հանրակրթական աշխատանքային պոլիտեխնիկական դպրոցը կոչվել է Աննա և Օլգա Ուլյանովների անվամբ (այժմ՝«Մարիանյան կանանց գիմնազիա» ՀՀԲՀ, ք․ Ուլյանովսկ),
Մարիինյան գիմնազիայի շենքի վրա կա Օլգա_Ուլյանովային նվիրված հուշատախտակ (Ուլյանովսկ),
Ուլյանովսկի Կանանց առաջին ուսումնարանի շենքի վրա տեղադրված է հուշատախտակ (Էնգելսի փողոց 8),
1957 թվականին «Մոսֆիլմ» կինոստուդիայում Իվան Պոպովի «Ընտանիքը» պիեսի հիման վրա, ռեժիսոր Վալենտին Նևզորովի կողմից  նկարահանվել է «Ուլյանովների ընտանիքը» ֆիլմը, Օլգայի դերում՝ Նինա Կրաչկովսկայա։
1965 թվականին Խորհրդային Միությունում նկարահանվել է «Մոր սիրտը» ֆիլմը (ռեժիսոր՝ Մարկ Դոնսկոյ)։ Ուլյանովների ընտանիքի մասին ֆիլմը նկարահանվել է Զոյա Վոսկրեսենսկայայի համանուն գրքի հիման վրա։ Օլգայի դերը մարմնավորել է Նինա Ակիմովան։


== Պատկերասրահ ==

		
		
		


== Գրականություն ==
Ульянова-Елизарова А. И. О В. И. Ленине и семье Ульяновых։ Воспоминания, очерки, письма, ст. — М.։ Политиздат, 1988. — 415 с. — ISBN 5-250-00169-6
Ульянов Д. И. Очерки разных лет։ Воспоминания, переписка, ст. — 2-е изд., доп. — М.։ Политиздат, 1984. — 335 с.
Ульянова М. И. О Владимире Ильиче Ленине и семье Ульяновых։ Воспоминания. Очерки. Письма. — 2-е изд., доп. — М.։ Политиздат, 1989. — 384 с. — ISBN 5-250-00661-2
Ковнатор Р. А. Ольга Ульянова. — М.։ Издательство политической литературы, 1979. — 136 с.


== Ծանոթագրություններ ==


== Արտաքին հղումներ ==
Могила Ольги Ульяновой // Литераторские мостки
Walt Disney Pictures

Walt Disney Pictures (հայերեն՝ Ուոլթ Դիսնեյ Փիքչրս), ամերիկյան կինոընկերություն է, որը գրասենյակներ ունի ԱՄՆ-ում և Ճապոնիայում։ Հիմնադրվել է 1983 թվականին։ Արտադրում է մուլտֆիլմեր և ֆիլմեր։


== Պատմություն ==
Walt Disney Pictures կինոընկերությունը ստեղծվել է, որպես Դիսնեյի մի մաս, 1983 թվականին, և մինչև այսօր Դիսնեյի ֆիլմերը հանդես են գալիս Walt Disney Productions անվան տակ։
Walt Disney Pictures-ը ներառում է նաև Walt Disney Feature Animation, ինչն իր հերթին իր մեջ է ներառում DisneyToon Studios, որը գնել է Pixar ընկերությունը 2006 թվականին, որը հանդես է գալիս Buena Vista Motion Pictures Group ստորաբաժանման անվան տակ։
Cooperation with the channels 2001 Pixar 2010-MINI TV 2011-Oir TV 2013-CNN 2014-A21TV Armenian Cultural tv 2015-VEVO TV 2016-Hello TV.
Ընկերության լոգոն Քնած գեղեցկուհու Դիսնեյլենդի ամրոցի պատկերով է։ Առավել հայտնի է 1985 թվականի լոգոն, որը փոխարինվեց 2006 թվականին ավելի ծավալուն պատկերով, որը ստեղծվել է նոր զելանդական Weta Digital համակարգչային գրաֆիկական ընկերությունում, ցուցադրվել է առաջին անգամ 2006 թվականին Կարիբյան ծովի ծովահենները։ Մեռյալի սնդուկը ֆիլմով։
20-րդ դարում Disney անիմացիոն ընկերությունների մեջ առաջատարն էր իր ժամանակակից տեխնիկայով։


== Արտաքին հղումներ ==
Walt Disney Pictures website(անգլ.)


== Ծանոթագրություններ ==
Մյակուրի

Մյակուրի (ռուս.՝ Мякуры), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արիստակես Գրիչ (Սկևռա վանք)

Անվան այլ կիրառումների համար տե՛ս՝ Արիստակես Գրիչ (այլ կիրառումներ)Արիստակես Գրիչ (ոչ վաղ քան 1150 - անհայտ), հայ գրիչ, բառարանագիր։ Հայտնի է նաև որպես Արիստակես Հռետոր և Արիստակես Քերական։


== Կենսագրություն ==
Ծնվել է XII դարի 2-րդ կեսին։ Ծնդյան հստակ վայրը հայտնի չէ։ Ուսանել է Կիլիկիայի Լամբրոն բերդի մոտ գտնվող Սկևռա վանքում, ուր բարձր զարգացման էին հասել գրչության արվեստն ու մանրանկարչությունը։ Նրան աշակերտել է մեծ հայ դպրապես Գրիգոր Սկևռացին (Լամբրոնեցին)։


== «Գրչութեան արուեստ» ==
Արիստակես Գրիչը վանքում ծավալել է գիտական գործունեություն, գրել «Վերլուծութիւնք բացերեւապէս բազմազան բառից և բայից յոգնախումբ շարագրութեամբ արարեալ զսա Առիստակէսի Գրչի ի խնդրոյ բազմաց յարհեստ գրչութեան» աշխատությունը և փաստորեն հիմնադրել գրչության արվեստի լեզվական-քերականական տեսությունը։ Աշխատությունը հայտնի է նաև որպես Գրչութեան արուեստ և Խրատ գրչութեան անուններով։
Գրքի կարևորությունը մեծապես կայանում էր նրանում, որ գրավոր ու բանավոր խոսքի միջև անդունը մեծանում էր դարերի ընթացքում՝ դարձնելով գրավոր աշխատությունները անընթեռնելի գալիք սերունդների համար։
Իր գրքում, որ ժամանակի համար գիտական նորույթ էր և ուներ գործնական մեծ նշանակություն, Արիստակես Գրիչը քննել է ուղղագրությանը, գրելու արվեստին, տառադարձությանը, կետադրությանը, տողատմանը, պարբերություններին, վերնագրմանը և գրչությանն առնչվող հարցեր։
Աշխատանքը բաղկացած է առաջաբանից և երկու մասերից։ Դրանցից առաջինը, որը կոչվում է Խրատական կանոն Արիստակես Գրիչը գրում է ա-ից ու ո-ից հետո յ չգրելու որոշ դեպքերի մասին։ Այլ կանոնների թվում նա անդրադառնում է հատուկ անունների վերջում գրվող ա տառին, վերջնահանգ ա և ո ունեցող աշխարհագրական անուններին, Ղ հնչյունի արժեքի մասին, որը Լ տառի հետ դարեր շարունակ փոխարինել են միմյան տարբեր կիրառությունների մեջ։ Այլ կանոններում նաև խոսում է նաև ի և ւ հնչյունների փոփոխության մասին, հոլովվելած բառերում ո-ից հետո յ-ի մասին, խոսում է ս, դ, ն հոդերի գործածության մասին, Ն-ի կիրառության մասին, և այլն։
Գրքի երկրորդ մասը, որում նշվում է միայն մեկ, բայց շատ ծավալուն 10-րդ կանոնը, իր կառուցվածքով և բովանդակությամբ իրենից ներկայացնում է բառարան։ Այն ներառում է շուրջ 900 բառեր։ Այն աչքի է ընկնում արդի նույնատիպ բառարանների բոլոր հատկանիշներով։
Հակառակ տարածված կարծիքի, որ նա ներմուծել է օ (աւ-ի փոխարեն) և ֆ տառերը, իր աշխատության մեջ Արիստակես Գրիչը կիրառում է չի կիրառում այդ տառաձևերը, որոնք մուտք են գործել լեզու հետագայում։


== Ծանոթագրություններ ==
Տոռոելյա դե Մոնգրի

Տոռոելյա դե Մոնգրի (իսպ.՝ Torroella de Montgrí), մունիցիպալիտետ Իսպանիայում, մտնում է Ժիրոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Բաշ Էմպորդա համայնքի կազմում։ Տարածքը զբաղեցնում է 65 կմ2։ Բնակչությունը 11522 մարդ (ըստ 2010 թվականի մարդահամարի)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Web oficial del Ayuntamiento de Torroella de Montgrí
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Mapa Callejero de Torroella de Montgrí (Costa Brava)
Mapa de Torroella de Montgrí en Google Maps
Noticiario local
Blog de noticias locales
Կիրան Գիբս

Կիրան Գիբսը (անգլ.՝ Kieran James Ricardo Gibbs, սեպտեմբերի 26, 1989(1989-09-26), Լամբեթ, Մեծ Լոնդոն, Անգլիա, Միացյալ Թագավորություն), անգլիացի ֆուտբոլիստ։ Ֆուտբոլով սկսել է զբաղվել «Ուիմբլդոն» ակադեմիայում։ 2004 թվականին Գիբսը նախկին կանոնիրներ Աբու Օգոգոյի և Ջեյմս Դանի հետ տեղափոխվում է «Արսենալ»։ Այդ ժամանակ Գիբսը խաղում է ձախ կիսապաշտպանի դիրքում։ 2007 թվականի-ի սեպտեմբերին Կիրանը պրոֆեսիոնալ պայմանագիր է կնքում կանոնիրների հետ և ընդգրկվում է Չեմպիոնների լիգայի 2007/08 մրցաշրջանի հայտացուցակում։
2009 թվականիի փետրվարի 8-ին Կիրանը առաջին անգամ խաղադաշտ է դուրս գալիս Պրեմիեր Լիգայի «Արսենալ» - «Տոտենհեմ» խաղի ժամանակ՝ փոխարինելով վնասվածք ստացած Կլիշիին։ Գաելի վնասվածքը շատ լուրջ լինում, ինչն էլ պատճառ հանդիսանում, որպեսզի Գիբսը շարունակի ելույթները հիմանական կազմում։
2009 թվականի հունիսի 8-ին Գիբսը մասնակցում Անգլիա - Ադրբեջան ընկերական հանդիպմանը և դառնում երկու գոլի հեղինակ։ Թեո Ուոլկոտի հետ միասին նա մասնակցում է մինչև 21 տարեկանների Եվրոպայի առաջնությանը։ Անգլիացիները եզրափակչում պարտվում են գերմանացիներին։:


== Ծանոթագրություններ ==
Գերի (Ինդիանա)

Անվան այլ կիրառումների համար տե՛ս՝ Գերի (այլ կիրառումներ)Գերի (անգլ.՝ gary), քաղաք ԱՄՆ-ի Ինդիանա նահանգում։


== Ժողովրդագրություն ==
2006 թ մարդահամարի տվյալներով քաղաքի բնակչությունը կազմում է 97,715 մարդ։
Ռասայական կազմը.

11,92 % սպիտակամորթներ
84,03 % սևամորթներ
4,93 % լատինոամերիկացիներ
0,14 % ասիացիներ
0,21 % հնդկացիներ
1,71 % խառնածիններ


== Կլիմա ==


== Ծանոթագրություններ ==
Չուբալովո

Չուբալովո (ռուս.՝ Чубалово), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանում Քուվեյթի դեսպանություն

Հայաստանում Քուվեյթի դեսպանություն (արաբ․՝ السفارة الكويتية في أرمينيا‎‎), Քուվեյթի Արաբական Հանրապետության դիվանագիտական ներկայացուցչությունը Հայաստանում։
Հայաստանում Քուվեյթի դեսպանությունը գտնվում է մայրաքաղաք Երևանի Քանաքեռ-Զեյթուն վարչական շրջանում՝ Բաբայան փողոցում։ Ներկայումս՝ Հայաստանում Քուվեյթի արտակարգ և լիազոր դեսպանի պաշտոնը զբաղեցնում է Բասսամ Ալքաբանդին։
Դեսպանատանը գործում է նաև Հայաստանում Քուվեյթի պատվո հյուպատոսություն։


== Քուվեյթի մուտքի արտոնագիր ==
Հայաստանի քաղաքացիներից Քուվեյթ այցելության համար (մինչև 90 օր ցանկացած վեց ամսվա ընթացքում) մուտքի վիզա չի պահանջվում։


== Ծանոթագրություններ ==
(4575) Բրոման

(4575) Բրոման (անգլ.՝ Broman), աստերոիդ աստերոիդների հիմնական գոտում։ Հայտնաբերվել է 1987 թվականի հունիսի 26-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,999714 ա. մ., առավելագույնը մոտենում է 2,8585 ա. մ. հեռավորության վրա և հեռանում 3,141 ա. մ.։ Արեգակի շուրջ մեկ ամբողջական պտույտ է կատարում 1897,66 երկրային օրվա ընթացքում, իր ուղեծրով շարժվելով միջինում 0,189707 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4575) Բրոման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օլգա Բերգգոլց

Օլգա Ֆեոդորովնա Բերգգոլց (ռուս.՝ Ольга Фёдоровна Берггольц) մայիսի 16, 1910(1910-05-16)[…], Սանկտ Պետերբուրգ, Ռուսական կայսրություն - նոյեմբերի 13, 1975(1975-11-13)[…], Լենինգրադ, ՌԽՖՍՀ, ԽՍՀՄ), ռուս խորհրդային գրող։ 
1930 թ.-ին ավարտել է Լենինգրադի համալսարանի բանասիրական ֆակուլտետը։ Տպագրվում է 1924 թ.-ից։ Առաջին երկերը՝ «Ուգլիչ» (1932) վիպակը և «Բանաստեղծություններ» (1934) ժողովածուն, արժանացել են Մ․ Գորկու դրական կարծիքին։ Հրատարակել է «Գիշերը Նոր աշխարհում» (1935) և «Երգերի գիրք» (1936) պատմվածքների ժողովածուները։ Հայրենական պատերազմի տարիներին գտնվելով պաշարված Լենինգրադում՝ քաղաքի պաշտպանությանն է նվիրել «Փետրվարյան օրագիր» (1942), «Լենինգրադյան պոեմ» (1942), «Քո ուղին» (1945) երկերը և «Խոսում է Լենինգրադը» (1946) ժողովածուն։ Սոցիալիզմի առաջին կառուցողներին է նվիրված «Պերվոռոսիյսկ» (1950) պոեմը (ԽՍՀՄ պետական մրցանակ, 1951), Սևաստոպոլի պաշտպանությանը՝ «Հավատարմություն» (1954) ողբերգությունը։ «Ցերեկային աստղեր» (1959) քնարական ինքնակենսագրական գիրքը էկրանացվել է 1968 թ.-ին։ Բերգգոլցի ստեղծագործություններին հատուկ են խոր քնարականությունն ու դրամատիզմը։


== Ծանոթագրություններ ==
Տարրական մասնիկների հմայք

Տարրական մասնիկների հմայք, ուժեղ փոխազդող տարրական մասնիկների քվանտային թվերից մեկը, որը պահպանվում է ուժեղ և էլեկտրամագնիսական փոխազդեցություններում։ Հասկացությունը մուծվել է 1971 թվականին U. Գլեշոուի կողմից, իսկ գոյությունը փորձով ապացուցվել է 1976 թվականին, երբ հայտնաբերվեցին, այսպես կոչված, հմայված D0 և այլ մեզոններ։
«Տարրական մասնիկների հմայք» հասկացությունն առանձնապես անհրաժեշտ դարձավ 3100 ՄէՎ զանգվածով J/ψ մասնիկների (հայտնաբերվել են 1974 թվականին) հատկությունները (կյանքի մեծ տևողությունը) բացատրելու համար։ Քվարկների մոդելի համաձայն, տարրական մասնիկները կազմված են առնվազն չորս առաջնային աղյուսիկներից՝ քվարկներից և համապատասխան հակաքվարկներից։ Չորրորդ քվարկն օժտված է նոր հատկությամբ՝ հմայքով, որը նշանակվում է c տառով (անգլ.՝ charm - հմայք)։ Հմայքով քվարկ ունեցող մասնիկը կոչվում է հմայված մասնիկ։ J/ψ մասնիկը բաղկացած է հմայքով քվարկից և հակաքվարկից, այնպես, որ նրա գումարային հմայքը հավասար է զրոյի կամ, ինչպես ասում են, այն ունի թաքնված հմայք։ Այդ մասնիկը և իր գրգռված վիճակները ψ՛ψ” պոզիտրոնիումի նմանությամբ երբեմն կոչվում են չարմոնիում։ Ներկայումս հայտնաբերված են մի քանի հմայված մեզոն (ինչպես նաև հմայված բարիոն), որոնց կյանքի տևողությունը 10−12 վրկ կարգի է, ուսումնասիրված են մի շարք չարմոնիումային վիճակներ և դրանց տրոհումները։


== Տես նաև ==
Հմայված քվարկ
Մարդու ճակատագիրը (ֆիլմ)

Անվան այլ կիրառումների համար տե՛ս՝ Մարդու ճակատագիրը (այլ կիրառումներ)Մարդու ճակատագիրը (ռուս.՝ Судьба человека), Միխայիլ Շոլոխովի համանուն պատմվածքի հիման վրա, 1959 թվականին Սերգեյ Բոնդարչուկի կողմից նկարահանված խորհրդային գեղարվեստական կինոնկար։


== Սյուժեն ==
Հայրենական մեծ պատերազմի սկսվելուն պես վարորդ Անդրեյ Սոկոլովը ստիպված հրաժեշտ է տալիս ընտանիքին։ Պատերազմի առաջին իսկ ամիսներին նա վիրավորվում և գերի է ընկնում։ Ֆաշիստական համակենտրոնացման ճամբարի դժոխքի միջով անցնելով, իր խիզախության շնորհիվ խուսափում է գնդակահարությունից և վերջապես կարողանում է գերությունից փախչել։ Կարճատև արձակուրդ ստանալով՝ նա մեկնում է իր հայրենի Վորոնեժ քաղաք և տեղեկանում, որ կինն ու երկու դուստրերը զոհվել են ռմբակոծության ժամանակ։ Հարազատներից մնացել էր միայն որդին, ով սպա էր դարձել։ Վերադառնալով ռազմաճակատ՝ նա տեղեկություն է ստանում, որ որդին պատերազմի վերջին օրը զոհվել է։
Պատերազմից հետո Անդրեյ Սոկոլովը աշխատում է իր հայրենի վայրերից հեռու` Ստալինգրադի Ուրյուպինսկ քաղաքում։ Այնտեղ նա հանդիպում է Վանյա անունով փոքրիկ տղային, ով որբ էր մնացել։ Տղայի մայրը մահացել էր, իսկ հայրը` անհայտ կորել։ Անդրեյ Սոկոլովը տղային ասում է, որ ինքը նրա հայրն է, այդպիսով և իրեն, և տղային հույս ներշնչելով` նոր կյանքի համար։


== Դերասանական կազմ ==


== Նկարահանող խումբ ==


== Ձեռքբերումները ==
«Սովետական էկրան» ամսագրի հարցումներով ճանաչվել է 1959 թվականի լավագույն ֆիլմ։
1959 թվականին` Մոսկվայի միջազգային կինոփառատոնում շահել է մեծ մրցանակը։
Չեխոսլովակիայի 10-րդ միջազգային կինոփառատոնի մեծ մրցանակը։
1960 թվականին ստացել է Մինսկի կինոփառատոնի մեծ մրցանակը։
«Բյուրեղապակե գավաթ»` գլխավոր մրցանակ։
Մրցանակներ է ստացել Մելբուռնում, Սիդնեյում և Կանբեռայում։
1970 թվականին մրցանակ է ստացել Կառլովի Վարիի միջազգային կինոփառատոնում։
1976 թվականին մրցանակ է ստացել Ջորջթաունի միջազգային կինոփառատոնում։


== Ծանոթագրություններ ==
Ashok Leyland

Ashok Leyland, Հնդկական խոշոր ավտոմոբիլաշինական ձեռնարկություն, թողարկում է բեռնատար մեքենաներ, ավտոբուսներ և ռազմական տեխնիկա։ Ընկերությունը հիմնվել է 1948 թվականին, գտնվում է Չեննայ քաղաքում։


== Ծանոթագրություններ ==
Անհատական ինքնապաշտպանություն

Անհատական ինքնապաշտպանություն, պետության զինված գործողություն այլ պետության զինված հարձակմանն ի պատասխան։ Դրա սկզբունքներն ամրագրված են ՄԱԿ-ի կանոնադրության 51-րդ հոդվածով։


== Նկարագրություն ==
Անհատական ինքնապաշտպանության ժամանակ նախատեսվող միջոցառումների մասին անհրաժեշտ է անհապաղ տեղեկացնել ՄԱԿ-ի Անվտանգության խորհրդին։ Տուժող պետությունը, ագրեսորի հետ կապված չլինելով խնդիրների խաղաղ կարգավորման պարտավորություններով, ինքն է որոշում պաշտպանական գործողությունների սկիզբը, դրանց բնույթը և իրականացման միջոցները՝ բացառությամբ միջազգային իրավունքով արգելված զենքի կիրառության։ Այն կարող է ունենալ հարձակողական բնույթ և տեղափոխվել նախահարձակ պետության տարածք զինված հարձակումը խափանելու և նորը թույլ չտալու նպատակով։ Ինքնապաշտպանությունը դադարեցվում է տուժող սուբյեկտի քաղաքական անկախության և տարածքային ամբողջականության վերականգնման դեպքում։


== ԼՂՀ-ի դիմումը՝ ուղղված ՄԱԿ-ի Անվտանգության խորհրդին ==
ԼՂՀ-ն՝ որպես արտաքին ագրեսիայի ենթարկված և Անհատական ինքնապաշտպանության դիմող միջազգային իրավունքի սուբյեկտ, տեղեկացրել է ՄԱԿ-ի Անվտանգության խորհրդին իր Անհատական ինքնապաշտպանության իրավունքն իրականացնելու համալիր միջոցառումներ սկսելու մասին և 1992 թվականի մայիսի 6-ին հղել հետևյալ դիմումը.


=== Դիմում ===

«ՄԱԿ-ի Անվտանգության խորհրդին - ԼՂՀ ԳԽ-ը տեղեկացնում է Ձեզ ԼՂՀ-ի հանդեպ Ադրբեջանի Հանրապետության չդադարող ակտիվ ռազմական գործողությունների մասին՝ ուղղված ԼՂՀ քաղաքական անկախության դեմ։ Ավերվում են հանրապետության քաղաքներն ու գյուղերը, զոհվում են անմեղ մարդիկ, չկա սննդամթերք, դեղորայք, ջուր, էլեկտրականություն։ Վաղուց դադարեցված է գազի մատակարարումը։ Ադրբեջանի ազգային բանակը խաղաղ բնակչության դեմ օգտագործում է զանգվածային ոչնչացման զենք, ռմբակոծում մեր երկրի քաղաքներն ու գյուղերը։ Մարդկության դեմ գործվում է ծանրագույն հանցագործություն։ Խախտվում են 1925 թվականիի Ժնևի արձանագրության պարտավորությունները. ՄԱԿ-ի Գլխավոր ասամբլեայի 1974 թվականի բանաձևը, «Պատերազմի զոհերի պաշտպանության» ժնևյան կոնվենցիան, ինչպես նաև զինված հակամարտության ժամանակ մարդու իրավունքներին վերաբերող միջազգային իրավունքի մյուս նորմերը։ Վերոշարադրված իրադրությունը ԼՂՀ-ի, որպես միջազգային իրավունքի սուբյեկտի, ղեկավարությանը պարտավորեցնում է դիմել անհատական ինքնապաշտպանության բոլոր միջոցներին՝ համաձայն ՄԱԿ-ի կանոնադրության 51-րդ հոդվածի։ Ադրբեջանի ձեռնարկած ակտիվ ռազմական գործողությունների բնույթը, ղրանց նախահարձակությունը, հանցավորությունը, տևականությունը խոսում են ԼՂՀ-ի դեմ այդ հանրապետության անթաքույց ագրեսիայի մասին։ Ծանուցելով ՄԱԿ-ի Անվտանգության խորհրդին մեր կողմից ձեռնարկվող անհատական ինքնապաշտպանության միջոցառումների մասին՝ խնդրում ենք հաստատել Ադրբեջանի Հանրապետության ագրեսիան ԼՂՀ-ի հանդեպ և ագրեսիայի դեմ ձեռնարկել ՄԱԿ-ի կանոնադրությամբ նախատեսված հատուկ միջոցներ»։
Սթոք Սիթի

Սթոք Սիթի (անգլ.՝ Stoke City Football Club), անգլիական պրոֆեսիոնալ ֆուտբոլային ակումբ, որը մասնակցում է Պրեմիեր լիգային։ Հիմննադրվել է Սթոք-օն-Տրենտ քաղաքում։


== Պատմություն ==
Ակումբը հիմնադրվել է 1863 թվականին «Սթոք Ռաբլերս» անունով (անգլ.՝ Stoke Ramblers), իսկ 1878 թվականին ստացել է «Սթոք» անվանումը, 1885 թվականին ստացել է պրոֆեսիոնալ ակումբի ստատուս։ 1888 թվականին կազմավորվել է անգլիական Ֆուտբոլային լիգան և «Սթոքը» եղել է նրա 12 հիմնադիր-անդամներից։ Առաջին երկու տարինում թիմը գտնվում էր մրցաշարային աղյուսակի ներքևում, իսկ 1908 թվականին «Սթոքը» ընդհանրապես լքեց լիգան ֆինանսական պրոբլեմների պատճառով և հետ եկավ միայն վեց տարուց։


== Ներկա կազմ ==
2017 թվականի օգոստոսի 31-ի դրությամբ
2017 թվականի օգոստոսի 16-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==


=== Առաջնություն ===
Անգլիայի երկրորդ դիվիզիոն/Չեմպիոնշիպ 

Հաղթող (2). 1932–33, 1962–63
Երկրորդ տեղ (2). 1921–22, 2007–08
Երրորդ տեղ (1). 1978–79Անգլիայի երրորդ դիվիզիոն (հյուսիս)

Հաղթող (2). 1926–27, 1992–93
Փլեյ օֆֆի հաղթող (1). 2001–02Ֆուտբոլային Ալիանս

Հաղթող (1). 1890–91Բիրմինգհեմի և Տեղական առաջնություն

Հաղթող (1). 1910–11Հարավային Առաջնության երկրորդ դիվիզիոն

Հաղթող (2). 1909–10, 1914–15
Երկրորդ տեղ (1). 1910–11Անգլիայի գավաթ

Երկրորդ տեղ (1). 2010–11
Կիսաեզրափակիչ (3). 1898–99, 1970–71 (3-րդ տեղ), 1971–72 (4-րդ տեղ)Անգլիայի լիգայի գավաթ

Հաղթող (1). 1971–72
Երկրորդ տեղ (1). 1963–64Ֆուտբոլային լիգայի մրցանակ

Հաղթող (2). 1991–92, 1999–2000Ուոտնիի գավաթ

Հաղթող (1). 1973


== Արտաքին հղումներ ==
Պաշտոնական կայք (անգլ.)
Սթոք Սիթիի մասին տեղեկություն Պրեմիեր Լիգայի հայալեզու կայքում (հայ.)
Մասնավոր պրակտիկա

Մասնավոր պրակտիկա(անգլ.՝ Private Practice), ամերիկյան հեռուստասերիալ, որն ստեղծել է Շոնդա Ռայմսը։ Սերիալի պրեմիերան կայացել է 2007 թվականի սեպտեմբերի 26-ին, ABC հեռուստաալիքով։ Սերիալը գոյություն է ունեցել վեց եթերաշրջան։
Մասնավոր պրակտիկան «Գրեյի անատոմիա» հեռուստասերիալի սփին-օֆֆն է։ Սյուժեի կենտրոնում բժիշկ Էդիսոն Ֆորբ Մոնտգոմերին է, որի դերը կատարում է Քեյթ Վալշը. նա թողնում է «Սիէթլ Գրեյս» հիվանդանոցի իր աշխատանքը և սկսում է իր անձնական բժշկական պրակտիկան Լոս Անջելեսում։


== Սյուժե ==
Սերիալի սյուժեն պտտվում է բժիշկ-նեոնատոլոգ Էդիսոն Մոնտգոմերիի (Քեյթ Վալշ) շուրջ, որը թողել է «Սիէթլ Գրեյս» հիվանդանոցը` «Օուշենսայդ Ուելնես Գրուպ» (անգլ.՝ Oceanside Wellness Group) մասնավոր կլինիկային միանալու համար, որը ղեկավարում է նրա ընկերուհին։
Սյուժեի յուրահատկությունը կառուցված է «Սիեթլ» հսկայական և առաջատար հիվանդանոցի, որը հանդիսատեսը տեսել է «Գրեյի անատոմիա» հեռուստասերիալում և փոքր հարմարավետ «Օուշենսայդ Ուելնեսի» հակադրության վրա, որտեղ աշխատում են վեց բժիշկ և մեկ ադմինիստրատոր։ «Պրակտիկայի» գլխավոր գաղափարն է` առավելագույն ուշադրություն յուրաքանչյուր այցելուի։


== Դերերում ==


== Վարկանիշներ ==


== Ծանոթագրություններ ==


== Արտաքին հղումներ ==
Պաշտոնական կայքը Archived 2012-07-14 at Archive.is (անգլ.)
Բաքրա

Բաքրա, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Սան Ֆրատելո

Սան Ֆրատելո (իտալերեն՝ San Fratello), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 4561 մարդ, բնակչության խտությունը կազմում է 68 մարդ/կմ²։ Զբաղեցնում է 67 կմ² մակերես տարածք։ Փոստային ինդեքսն է՝ 98075։ Հեռախոսային կոդը՝ +39 0941։
Սան Ֆրատելոն սահմանակից է Ակվեդոլչի, Ալկարա Լի Ֆուզի, Կարոնիա, Սեզարո, Միլիտելո Ռոզմարինո, Սանտ Ագատա դի Միլիտելո մունիցիպալիտետներին։
Բինյակ

Բինյակ (ֆր.՝ Bignac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 225 մարդ, բնակչության խտությունը` 28.96 մարդ/կմ²։ Բնակավայրը զբաղեցնում է 7.77 կմ² տարածք։
2016 թվականի հունվարից Ժենակ համայնքի հետ միասին հանդիսանում է Ժենակ Բինյակ համայնքի մաս։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 95 կմ հարավ, Անգուլեմ քաղաքից` 18 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 138 աշխատունակ (15-64 տարեկան) բնակիչ, որոնցից ակտիվ էին 105-ը, իսկ ոչ ակտիվները` 33։ Ակտիվության ցուցանիշը կազմում է 76,1 %։ 105 աշխատունակ մարդկանցից աշխատել է 94 անձ (55 տղամարդ և 39 կին)։ Գործազուրկ են եղել 11 անձ (3 տղամարդ և 8 կին)։ 33 անաշխատունակներից 13-ը եղել են աշակերտներ կամ ուսանողներ, 12-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ագիրոֆոբիա

Ագիրոֆոբիա (հուն.՝ agora - «հրապարակ») կամ դրոմոֆոբիա (հուն.՝ dromos - «ճանապարհ», «վազք»), սպեցիֆիկ ֆոբիա, մշտապես, իռացիոնալ վախ փողոցը կամ ճանապարհը հատելու նկատմամբ։ Տվյալ ֆոբիայի առաջացման պատճառ կարող է հանդիսանալ իր համար որևէ սիրելի անձի կորուստը ՃՏՊ-ում։


== Մարդու վիճակը ==
Այս ֆոբիայով տառապող անձը դժվարությամբ է քայլում փողոցով կամ հատում ճանապարհը։ Նա կամ հրաժարվում է հատել, կամ էլ հատում է ճանապարհը՝ շատ դժվարությամբ հաղթարահելով վախի նոպաները։


== Տարածվածություն ==
Սա բնածին ֆոբիա չէ, և ձեռք է բերվում կենսագործունեության հետևանքով։


== Տես նաև ==
Ֆոբիա
Ֆոբիաների ցանկ
Նուտու

Նուտու (էստ․՝ Nutu), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գյումյուշհանեի մարզ

Գյումյուշհանեի մարզ (թուրքերեն՝ Gümüşhane ili), նահանգ Թուրքիայի Հանրապետության Սևծովյան տարածաշրջանում։


== Տես նաև ==
Թուրքիայի վարչական բաժանում
Սևծովյան տարածաշրջան